aké zdravotné benefity má podľa vedy prerušovaný pôst?
hormonálne zmeny uľahčujúce chudnutie chudnutie je najčastejším dôvodom, prečo ľudia skúšajú prerušovaný pôst. vďaka pravidelnému pôstu sa znižuje konzumácia jedla a množstvo prijatých kalórií. zároveň dochádza k zmene hladiny hormónov, ktoré uľahčujú úbytok hmotnosti, zvyšuje sa uvoľňovanie spaľovača tuku – hormónu norepinefrín (noradrenalín). Štúdia z roku 2014 zistila, že tento spôsob príjmu potravy môže spôsobiť 3–8% úbytok hmotnosti počas 3–24 týždňov. podľa tej istej štúdie ľudia tiež stratili 4–7% obvodu pásu. obnova citlivosti buniek na inzulín pôst môže pomôcť zvrátiť inzulínovú rezistenciu a prediabetes a predchádzať tak cukrovke. vedci porovnávali dĺžku prerušovaného pôstu. zistili, že 16-hod. pôst (v porovnaní s 12-hod. pôstom) po 5 týždňoch významne znížil hladinu inzulínu a zlepšil citlivosť na inzulín, ako aj krvný tlak u obéznych mužov s prediabetom. okrem toho, sa nájdu aj lekári, podľa ktorých je možné pomocou prerušovaného pôstu zvrátiť cukrovku 2. typu, aj keď sa väčšina diabetológov s týmto tvrdením nestotožňuje. Ďalšie zdravotné benefity prerušovaný pôst môže pomôcť znížiť hladiny zápalových ukazovateľov a tak zmierniť zápal. prerušovaný pôst môže zlepšiť zdravie srdca prostredníctvom zníženia úrovne ldl cholesterolu, triacylglycerolov, krvného tlaku, rizika ochorenia koronárnych artérií a cukrovky. pôst môže posilniť funkciu mozgu a chrániť resp. zlepšiť výsledky pri neurodegeneratívnych ochoreniach ako alzheimerova a parkinsonova choroba. pôst môže pomôcť aj pri prevencii rakoviny a zvýšiť účinnosť chemoterapie. spomalenie starnutia zvýšená hladina cukru v krvi vedie k predčasnému opotrebovávaniu vnútorných orgánov. je známe, že pri cukrovke dochádza k poškodeniu dôležitých orgánov (srdca, ciev, nervov, očí a obličiek). mechanizmus poškodenia je rovnaký aj u zdravých ľudí. vtedy je proces opotrebovania dlhší a dôsledky začínajú byť zjavné ako súčasť procesov starnutia. naopak pri nízkej hladine cukru v krvi, ku ktorej dochádza pomocou prerušovaného pôstu, sa opotrebovávanie spomaľuje, vďaka čomu sa môžete dožiť vyššieho veku.
pôst je podľa vedcov účinným nástrojom na zlepšenie množstva zdravotných problémov: zvrátenie inzulínovej rezistencie a prediabetes (predcukrovky) a zníženie rizika rozvoja cukrovky, zníženie cholesterolu, krvného tlaku, rizika ochorenia koronárnych artérií, zníženie zápalov, zlepšenie kognitívnych funkcií a zabránenie neurodegeneratívnym ochoreniam (ako alzheimerova alebo parkinsonova choroba), odstránenie porúch spánku a zlepšenie jeho kvality, efektívne chudnutie bez jojo-efektu a zmenšenie viscelárneho tuku, v neposlednom rade spomalenie starnutia, predĺženie nástupu ochorení súvisiacich s vekom, dokonca až predĺženie života!